Publication: Magyar Közlöny
Issue: MK-1998-53 (Year: 1998, Number: 53)
Era: 1990-2004
Section: Ezek szerint: „Az 1949. évi XX. törvény 45. § (1), illetve
Paragraph Index: 429

e) pontját visszamenőleges hatállyal kéri megsemmisíteni — indítványát szintén arra alapozza, hogy a munka- III. rész HATÁROZATOK 1998/53. szám ügyi felügyeletek mint államigazgatási szervek „gyakorlatilag bírósági hatáskörbe tartozó kérdésekben foglalnak állást.” A Met. hivatkozott jogszabályhelyei véleménye szerint az Alkotmány 50. § (1)—(2) bekezdésébe (közigazgatási határozatok bírósági felülvizsgálata), valamint az Alkotmány 57. § (1) és (5) bekezdésébe (bírósághoz fordulás joga, illetőleg jogorvoslathoz való jog) ütköznek. Az indítványozó a fentiek magyarázatául előadja, hogy a Met. „kizárólagos bírósági hatáskört von el ..., amikor pl. a szerződések érvényességi kellékeit, a munkabér rendszerét, a kifizetéshez kapcsolódó eljárásokat, a pótlékok rendszerét stb. kívánja — a bírósági hatáskört megkerülve — értelmezni, s a megszegésük miatt munkaügyi bírságot — akár több milliósat is — kiszabni.” Álláspontja szerint: „... más jogágban nem lehet hatóságnak, közigazgatási szervnek az adott jogág intézményeit értelmezni, elvonni a bírósági hatáskört.” Véleménye szerint: „Az állam beavatkozását a munkajogi viszonyokba semmi sem indokolja, hacsak a munkaügyi bírság beszedésének célzata nem ...” Az indítvány tehát — bár névleg csak a „rendbírság”-ot [Met. 6. § (1) bek.

Source: https://magyarkozlony.hu/hivatalos-lapok/2f460552b2bafaa1899d025cc55b451bef42ad01/dokumentumok/e7aeb5ac6c1039f2f9969c7eddda6b088df73866/letoltes